Tónlistarmaðurinn Khalid mun troða upp í Laugardalshöllinni 25. ágúst næstkomandi . Khalid er einn allra heitasti tónlistamaður veraldar um þessar mundir og var nýlega titlaður einn áhrifamesti einstaklingur heims af Time 2019 . Khalid sló fyrst í gegn með laginu Location árið 2016 . Hann gaf út sína fyrstu plötu , American Teen , árið 2017 sem innihélt Location auk Young Dumb & Broke , sem einnig sló rækilega í gegn . Hann hefur síðan toppað vinsældalista um allan heim stanslaust og hlotið fimm Grammy-tilnefningar . Khalid gaf út sína aðra plötu , Free Spirit , í apríl 2019 og varð í kjölfarið fyrsti listamaðurinn til að verma öll efstu fimm sæti Billboard R & B vinsældarlistans , auk þess sem platan skaust í toppsæti Billboard Top 100 og náði fljótt platínusölu . Khalid hefur gefið út lög í samstarfi við magnaða listamenn á borð við Ed Sheeran , Calvin Harris , Marshmello , Shawn Mendez , Billie Eilish , Major Lazer og Disclosure .